A Bizottság határozata

(2000. október 20.)

az Iráni Iszlám Köztársaságból származó halászati termékek behozatalára vonatkozó különleges feltételek megállapításáról

(az értesítés a C(2000) 3066. számú dokumentummal történt)

(EGT vonatkozású szöveg)

(2000/675/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 97/79/EK irányelvvel [1] módosított, a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelvre [2] és különösen annak 11. cikkére,

mivel:

(1) A Bizottság egy szakértője ellenőrző látogatást tett az Iráni Iszlám Köztársaságban a halászati termékek előállítása, tárolása és Közösségbe történő feladása körülményeinek ellenőrzése céljából.

(2) Az Iráni Iszlám Köztársaság halászati termékek egészségügyi vizsgálatára és ellenőrzésére vonatkozó jogszabályainak rendelkezései egyenértékűnek tekinthetők a 91/493/EGK irányelvben megállapítottakkal.

(3) Az Iráni Iszlám Köztársaságban az "Iran Veterinary Organisation (IVO) of the Ministry of Jihad-e-Sazandegi" képes a hatályban lévő jogszabályok alkalmazásának hatékony ellenőrzésére.

(4) A 91/493/EGK irányelv 11. cikke (4) bekezdésének a) pontjában említett egészségügyi bizonyítvány megszerzésére vonatkozó eljárásnak ki kell terjednie egy bizonyítványminta meghatározására, a kiállítás nyelvére (nyelveire) vonatkozó minimumkövetelményekre, valamint a bizonyítvány aláírására jogosult személy beosztására.

(5) A 91/493/EGK irányelv 11. cikke (4) bekezdésének b) pontja értelmében a halászati termékek csomagolásán el kell helyezni egy jelölést, amely feltünteti a harmadik ország nevét és a származási létesítmény, feldolgozóhajó, hűtőház vagy fagyasztóhajó engedélyezési/nyilvántartási számát.

(6) A 91/493/EGK irányelv 11. cikke (4) bekezdésének c) pontja értelmében össze kell állítani az engedélyezett létesítmények, feldolgozóhajók vagy hűtőházak, valamint a 92/48/EGK irányelv [3] II. melléklete 1–7. pontjának megfelelően felszerelt fagyasztóhajók jegyzékét. E jegyzékeket az IVO Bizottságnak szóló közleménye alapján kell összeállítani. Ezért az IVO feladata biztosítani a 91/493/EGK irányelv 11. cikkének (4) bekezdésében e célból megállapított rendelkezések betartását.

(7) Az IVO hivatalos biztosítékokat nyújtott a 91/493/EGK irányelv mellékletének V. fejezetében megállapított szabályok betartásáról, valamint az említett irányelvben megállapítottakkal egyenértékű követelmények teljesítéséről.

(8) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

Az Iráni Iszlám Köztársaságban az "Iran Veterinary Organisation (IVO) of the Ministry of Jihad-e-Sazandegi" a halászati és akvakultúra-termékek 91/493/EGK irányelv követelményeinek való megfelelését ellenőrző illetékes hatóság.

2. cikk

A Iráni Iszlám Köztársaságból származó halászati és akvakultúra-termékeknek az alábbi feltételeknek kell megfelelniük:

1. minden szállítmányt egy megfelelően kitöltött, aláírt, keltezett egészségügyi bizonyítvány számozott eredeti példányának kell kísérnie, mely összhangban van az A. mellékletben meghatározott mintával és egyetlen lapból áll;

2. a termékeknek a B. mellékletben felsorolt engedélyezett létesítményekből, feldolgozóhajókról, hűtőházakból vagy nyilvántartásba vett fagyasztóhajókról kell származniuk;

3. a tartósított élelmiszerek gyártására szánt, ömlesztett, fagyasztott halászati termékek kivételével minden csomagon letörölhetetlen betűkkel fel kell tüntetni a "IRÁN" szót és a származási létesítmény, feldolgozóhajó, hűtőház vagy fagyasztóhajó engedélyezési/nyilvántartási számát.

3. cikk

(1) A 2. cikk 1. pontjában említett bizonyítványokat az ellenőrzés helye szerinti tagállam legalább egy hivatalos nyelvén kell kiállítani.

(2) A bizonyítványokon fel kell tüntetni az IVO képviselőjének nevét, beosztását és aláírását, valamint az IVO többi bejegyzéstől eltérő színű hivatalos pecsétjét.

4. cikk

Ez a határozat az Európai Közösségek Hivatalos Lapjában való kihirdetését követő 60. napon lép hatályba.

5. cikk

Ennek a határozatnak a tagállamok a címzettjei.

Kelt Brüsszelben, 2000. október 20-án.

a Bizottság részéről

David Byrne

a Bizottság tagja

[1] HL L 24., 1998.1.30., 31. o.

[2] HL L 268., 1991.9.24., 15. o.

[3] HL L 187., 1992.7.7., 41. o.

--------------------------------------------------

A. MELLÉKLET

+++++ TIFF +++++

+++++ TIFF +++++

--------------------------------------------------

B. MELLÉKLET

ENGEDÉLYEZETT LÉTESÍTMÉNYEK ÉS HAJÓK JEGYZÉKE

PP : Feldolgozóüzem.

ZV : Fagyasztóhajó.

Engedélyezési szám | Név | Város Régió | Kategória |

600 | Ashoradeh Cold Store | Golestan | PP |

601 | Central Cold Store of Shilat Trade Co. | Tehran | PP |

602 | Anzali Sturgeon Store | Gilan | PP |

603 | Babolsar Cold Store | Mazandaran | PP |

604 | Chinchenan Sturgeon Processing Centre | Gilan | PP |

605 | Nashtarod Sturgeon Processing Centre | Mazandaran | PP |

606 | Hoseinban Sturgeon Processing Centre | Mazandaran | PP |

607 | Izadeh Sturgeon Processing Centre | Mazandaran | PP |

608 | Shafarod Sturgeon Processing Centre | Gilan | PP |

609 | Bandar Turkman Processing Centre | Golestan | PP |

610 | Mirod Sturgeon Processing Centre | Mazandaran | PP |

700 | Mah Protein | Bushehr | PP |

701 | Abdasht-e-Shargh | Hormozgan | PP |

703 | Bushehr Marine Production (Afarid) | Bushehr | PP |

704 | Persian Gulf Food Industry | Hormozgan | PP |

705 | Chancho | Gilan | PP |

706 | Jahan Shill (Colahi 500t Complex) | Hormozgan | PP |

709 | Morvarid Sayd | Bushehr | PP |

711 | Mostaan | Hormozgan | PP |

713 | Choghadak 4000t Complex | Bushehr | PP |

714 | Abzyan-e-mahtab | Bushehr | PP |

717 | Ghasemi Cold Store | Bushehr | PP |

718 | Djavan Food Industrial Co. (Crayfish Processing and Packaging) | Tehran | PP |

720 | Shaloo | Bushehr | PP |

721 | Pavereh | Bushehr | PP |

722 | Kesht-o-sanat Bushehr | Bushehr | PP |

723 | Tabrid Mohaseb | Khozestan | PP |

725 | Fillet & Steak of Hormozgan | Hormozgan | PP |

Q-732 | Abdasht e Shargh Co. (Fish and Shrimp Processing and Packaging) | Tehran | PP |

800 | Ferdos 1 | Hormozgan | ZV |

801 | Ferdos 2 | Hormozgan | ZV |

802 | Ferdos 3 | Hormozgan | ZV |

803 | Kasra | Hormozgan | ZV |

809 | Kavian | Hormozgan | ZV |

810 | Afson | Hormozgan | ZV |

--------------------------------------------------